# Referat af bestyrelsesmøde i IBOS

| Dato og tidspunkt | 24. september 2024 kl. 14.00 – 16.00 |
| --- | --- |
| Sted | IBOS, Rymarksvej 1, 2900 Hellerup, lokale M1 |
| Dltagere | Ask Abildgaard, DBS (forperson)Claus Bjørn Billehøj, Partner Mobilize Strategy ConsultingErik Vinding, Borgerrepræsentationen KøbenhavnIsabelle Simone Genevey, IBOSJes Diemer, IBOSKlaus Poulsen, Hørsholm KommuneLise Plagborg, IBOSMarie Fasmer, IBOSNick Elhøj, Blinde- og svagsynedes interessegruppe for erhverv og uddannelseNils Bo Hermansen, LFBS (næstforperson) Silas Balder Erichsen, IBOS |
| Afbud | Louise Bøttcher, DPU/Aarhus UniversitetPia Boisen, Region HovedstadenThor Ryom, DBSUKristine Henriksen, Gladsaxe Kommune |
| Referent | Dorthe Marie Degn, IBOS  |

## Dagsorden

### Punkt 1 Præsentationsrunde v. alle

### Punkt 2 Gennemgang af centrale pointer fra bestyrelsens strategiske udviklingsfokus v. Marie Fasmer

For at sikre kontinuitet mellem møderne gennemgår Marie opsummerende de væsentligste pointer fra det seneste bestyrelsesmøde, hvor uddannelse var i fokus. Data viser, at det er vigtigt at få en lang videregående uddannelse.

Det pointeres, at det foruden det IBOS kan gøre, også er en samfundsmæssig og organisatorisk opgave at sikre bedre uddannelsessøgning og -gennemførsel.

Bestyrelsen var optaget af peer to peer rådgivning og tidlig SPS-indsats.

### Punkt 3 IBOS’ indsatser på beskæftigelsesområdet v. Marie Fasmer og Lise Plagborg

Gennemgang og drøftelse af beskæftigelsessituationen blandt personer med nedsat syn (Bilag 2).

Der er i bilaget gjort forsøg med at bruge BeMyAI til at lave billedbeskrivelse af tabellerne. Tallene har givet AI udfordringer: Der er lidt forskel på tal i tabellerne og i den forklarende tekst. Det beklager vi. Hovedtendensen holder dog.

Selvom de højest uddannede er dem, hvor flest opnår beskæftigelse, viser data, at der er en stor andel blandt af dem, der ikke har en lang videregående uddannelse, der lykkes med at komme i beskæftigelse.

DBS gør opmærksom på, at en del ved siden af førtidspension også har en mindre jobindkomst, selv om de i data kun optræder som førtidspensionister.

Bestyrelsen drøftede, at der kan være en systembarriere i, at SPS slutter efter endt uddannelse og så skal etableres i en anden logik på arbejde. Jobcentret mangler ofte viden og sagsbehandlingstiden bliver for lang. Dvs. at den jobsøgende selv på forhånd skal kunne forudse og formulere, hvad der vil være behovene på den kommende arbejdsplads, hvis kompenserende hjælpemidler og assistance, mv. skal være på plads ved jobstart.

Om virksomhedsstørrelsen spiller ind på tilgangen til ansættelse af personer med nedsat syn i Danmark, findes der ikke data på. Arbejdsmarkeds-konsulenten oplever flere sponsorer i SMVére. I bestyrelsen var erfaringen, at det vigtigste er at komme i kontakt med den person, der vil gøre en forskel. Der blev opfordret til, at IBOS går i dialog med arbejdsgiversiden i SMV Danmark, DA, m.fl.

IBOS ser et behov for en mere automatiseret overgang fra SPS til beskæftigelse. Drømmen kunne være at komme ind før onboarding og give træning til dem, der har behov. Fra P.E.P. ved IBOS’ konsulenter, hvor vigtigt det er, at jobsøgeren selv kan formidle sit handicap og sine behov og byde på løsninger til arbejdsgiveren. Nogle jobsøgere har brug for at lære at gå på arbejde, fordi de ikke har erfaringer fra en arbejdsplads. IBOS vil gerne med før ”det gik galt”.

Den højeste beskæftigelse blandt blinde og svagsynede findes hos de 30-34årige, hvorefter beskæftigelsesgraden er vigende. Hos dem, IBOS er i kontakt med kommer knækket i kurven lidt senere. Der mangler viden om, hvad det skyldes. Hertil kommer de, der er i arbejde, når de mister synet. Noget tyder på, at hvis disse mennesker får en indsats i kommunikationscenteret eller på IBOS, så lykkes de med at blive fastholdt eller de kommer tilbage på arbejdsmarkedet.

Ask Abildgaard opsummerede, at IBOS samarbejder med kommunerne og jobcentrene – men hvordan samarbejdet skal være, når/hvis jobcentrene nedlægges er pt uvist. Og samarbejde på tværs, det vil DBS gerne være med til.

IBOS skal blive ved med at dokumentere metoder, som fx i P.E.P. Det giver IBOS legitimitet.

### Punkt 4 Proces for udviklingen af IBOS’ strategi samt foreløbige strategiske fokuspunkter v. Marie Fasmer

IBOS’ landskab tegnes af København Kommunes Social og Handicappolitik, STUK, VISO, Bestyrelsen og de lovgivninger, vi arbejder efter. IBOS har en national opgave, som løftes i krydset mellem de forskellige opdrag, hvorfor det er af betydning at arbejde med et strategisk oplæg, der støtter organisationen til samlet set at have det landsdækkende i fokus.

Udviklingen af en ny strategi for 2025 og frem har der været arbejdet med et stykke tid og i august og september har der været en inddragende proces i organisationen med disse fire temaer som omdrejningspunkt:

1. Uddannelse og arbejde
2. Sproget i dialog med omverdenen
3. IBOS som oversætter og brobygger
4. IBOS som tilbagevendende ressource.

I november er der booket høringsmøder med brugerorganisationerne med henblik på at få de input med, før den endelige strategi formuleres.

Marie orienterede i forlængelse af punktet om, at Københavns Kommunes Socialforvaltning er i gang med en strategisk omorganisering, hvor de tre nuværende borgercentre nedlægges for at skabe en mere entydig og sammenhængende socialforvaltning. Begrundelsen er, at der skal være én indgang for borgerne, og at borgerne ikke skal gå på tværs af borgercentrene, men kan få deres hjælp et sted. Derudover skal der spares årsværk på den administrative del af organisationen. IBOS placeres i Center for Længerevarende Boformer med Jan Quist som chef og IBOS holdes samlet som et center og med fokus på at fastholde den specialiserede viden, vi holder som organisation.

### Punkt 5 Handicapaftalen ‘Sammen om handicap’ samt den nye rapport om højt specialiseret specialundervisning fra Social- og Boligstyrelsen 2024 v. Ask Abildgaard

Punktet udskydes.

# Punkt 6 Prognose for 2024

IBOS forventer at gå ud af året i balance.

### Punkt 7 Eventuelt

 Dato for næste bestyrelsesmøde: **tirsdag d. 3. december 2024**